SABINA วิ่งแรงเฉียด 5% โบรกฯ ชูเป้า 35 บ. รับกำไรปกติ Q2 โต-ครึ่งปีหลังสดใส
SABINA วิ่งแรงเฉียด 5% โบรกฯ ชูเป้า 35 บ. รับกำไรปกติ Q2 โต-ครึ่งปีหลังสดใส
SABINA วิ่งแรงเฉียด 5% โบรกฯ ชูเป้า 35 บ. รับกำไรปกติ Q2 โต-ครึ่งปีหลังสดใส
24 ก.ค. 2562

ผู้สื่อข่าวรายงานว่า ราคาหุ้นบริษัท ซาบีน่า จำกัด (มหาชน) หรือ SABINA ล่าสุด ณ เวลา 11.51 น. อยู่ที่ระดับ 28.25 บาท ปรับตัวขึ้น 1.25 บาท หรือ 4.63% สูงสุดที่ระดับ 28.25 บาท ต่ำสุดที่ระดับ 26.75 บาท ด้วยมูลค่าการซื้อขาย 429.59 ล้านบาท

โดยราคาหุ้น SABINA ปรับตัวขึ้นแรงในวันนี้ โดยยังมี Upside จากราคาเป้าหมายของบล.เคทีซีมิโก้ ถึง 23%
ด้าน บล.เคทีซีมิโก้ แนะนำ “ซื้อ” SABINA ราคาเป้าหมาย 35 บาท/หุ้น คาดกำไรปกติไตรมาส 2/62 โตจากปีก่อน และจากไตรมาสก่อนจากยอดขายและอัตรากำไรเพิ่ม แนวโน้มครึ่งปีหลังของปี 62 สดใส ฐานะผู้นำเข้าสุทธิได้ประโยชน์จากเงินบาทแข็งค่า และการจ้างผลิตจากจีนจะเป็นอีกปัจจัยหนุนอัตรากำไร
ทั้งนี้ คงประมาณการกำไรปกติ 2562 โต 15% และคาดปันผล 100% ของกำไร 0.57 บาท/หุ้น ในครึ่งปีหลังของปี 62 ให้อัตราปันผลตอบแทน 4.5% ต่อปี มูลค่าพื้นฐาน 35 บาท (PER 29 เท่า) คงคำแนะนำ “ซื้อ” อย่างไรก็ดี สภาพคล่องการซื้อขายหุ้นที่ค่อนข้างต่ำ อาจเป็นข้อจำกัดต่อการลงทุนหุ้น SABINA